CELEX: 32006R1789
Language: fi
Date: 2006-12-05 00:00:00
Title: Komission asetus (EY) N:o 1789/2006, annettu 5 päivänä joulukuuta 2006 , tuontitariffikiintiön avaamisesta ja hallinnoinnista AKT-maista peräisin olevien CN-koodiin 08030019 kuuluvien banaanien tuontia varten 1 päivän tammikuuta ja 31 päivän joulukuuta 2007 välisenä aikana

6.12.2006   
            
            
               FI
            
            
               Euroopan unionin virallinen lehti
            
            
               L 339/3
            
         
      KOMISSION ASETUS (EY) N:o 1789/2006,
   annettu 5 päivänä joulukuuta 2006,
   tuontitariffikiintiön avaamisesta ja hallinnoinnista AKT-maista peräisin olevien CN-koodiin 0803 00 19 kuuluvien banaanien tuontia varten 1 päivän tammikuuta ja 31 päivän joulukuuta 2007 välisenä aikana
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon banaaneista kannettavista tulleista 29 päivänä marraskuuta 2005 annetun neuvoston asetuksen (EY) N:o 1964/2005 (1) ja erityisesti sen 2 artiklan,
   sekä katsoo seuraavaa:
   
               (1)
            
            
               Asetuksen (EY) N:o 1964/2005 1 artiklan 2 kohdassa säädetään, että kunkin vuoden 1 päivänä tammikuuta avataan tulliton 775 000 tonnia nettopainoltaan oleva yksipuolinen tariffikiintiö AKT-maista peräisin olevien banaanien (CN-koodi 0803 00 19) tuontia varten.
            
         
               (2)
            
            
               Sen vuoksi olisi avattava asetuksella (EY) N:o 1964/2005 säädetty tariffikiintiö vuodeksi 2007 ja vahvistettava sen hallinnointia koskevat säännökset 31 päivänä joulukuuta 2007 päättyvän kauden ajaksi.
            
         
               (3)
            
            
               Kuten etuuskohteluun oikeuttamattoman tuonnin osalta säädetään, olisi vahvistettava kyseisen tariffikiintiön hallinnointimenetelmä, jolla voitaisiin edistää kansainvälistä kauppaa ja lisätä kaupan sujuvuutta. Menetelmä, jossa kiintiötä käytetään vapaaseen liikkeeseen luovutusta koskevien ilmoitusten saapumisjärjestyksessä (”ensin tullutta palvellaan ensin” -periaate), on osoittautunut tähän parhaiten sopivaksi. AKT-maiden kanssa käytävän kaupan jatkuvuuden ja yhteisön markkinoiden hankintojen turvaamiseksi sekä kauppavirtojen häiriöiden estämiseksi komission asetuksessa (EY) N:o 219/2006 (2) varataan kuitenkin siirtymäkauden ajaksi osa tariffikiintiöstä toimijoille, jotka ovat toimittaneet yhteisölle AKT-banaaneja aiemmin voimassa olleessa tuontijärjestelmässä. Kyseisen säännöksen väliaikainen luonne huomioon ottaen vaikuttaa aiheelliselta poistaa se asteittain ja varmistaa tällä tavoin, että ”ensin tullutta palvellaan ensin” -menetelmällä hallinnoitava tariffikiintiön osa kasvaa vuonna 2007 huomattavasti lisäämällä kyseisessä järjestelmässä tapahtuvaa tuontia 60 prosentista 81 prosenttiin.
            
         
               (4)
            
            
               Sen vuoksi olisi säädettävä, että tariffikiintiöstä varataan 146 848 tonnin kokonaismäärä toimijoille, jotka ovat tosiasiallisesti tuoneet yhteisöön AKT-maista peräisin olevia banaaneja vuoden 2006 aikana. Tariffikiintiön tätä osaa olisi hallinnoitava tuontitodistuksin, jotka myönnetään toimijoille suhteessa näille toimijoille asetuksen (EY) N:o 219/2006 II luvun mukaisesti myönnettyjen todistusten nojalla tuotuihin määriin.
            
         
               (5)
            
            
               Käytettävissä olevat määrät huomioon ottaen olisi vahvistettava enimmäismäärä todistushakemuksille, jotka kukin toimija voi jättää ja 31 päivänä joulukuuta 2007 päättyvän kauden osalta.
            
         
               (6)
            
            
               Tariffikiintiön jäljelle jäävän osan olisi oltava avoin kaikille yhteisöön asettautuneille toimijoille ”ensin tullutta palvellaan ensin” -periaatetta noudattaen tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (3) 308 a, 308 b ja 308 c artiklan mukaisesti.
            
         
               (7)
            
            
               Jotta todistushakemukset voitaisiin jättää ajoissa, tämän asetuksen olisi tultava voimaan viipymättä.
            
         
               (8)
            
            
               Tässä asetuksessa säädetyt toimenpiteet ovat banaanien hallintokomitean lausunnon mukaiset,
            
         ON ANTANUT TÄMÄN ASETUKSEN:
   I   LUKU
   YLEISET SÄÄNNÖKSET
   1 artikla
   Kohde
   Asetuksen (EY) N:o 1964/2005 1 artiklan 2 kohdassa tarkoitettu AKT-maista peräisin olevien CN-koodiin 0803 00 19 kuuluvien banaanien tulliton tuontitariffikiintiö avataan 1 päivän tammikuuta ja 31 päivän joulukuuta 2007 väliseksi ajaksi.
   2 artikla
   Käytettävissä olevat määrät
   Tariffikiintiössä käytettäväksi olevaksi määräksi vahvistetaan 775 000 tonnia, josta
   
               a)
            
            
               146 848 tonnin määrää hallinnoidaan II luvun säännösten mukaisesti, ja sen järjestysnumero on 09.4164;
            
         
               b)
            
            
               628 152 tonnin määrää hallinnoidaan III luvun säännösten mukaisesti, ja sen järjestysnumerot ovat: 09.1634, 09.1638, 09.1639, 09.1640, 09.1642 ja 09.1644.
            
         II   LUKU
   2 ARTIKLAN A ALAKOHDASSA SÄÄDETTYJEN MÄÄRIEN TUONTI
   3 artikla
   Tuontitodistukset
   1.   Kaikki 2 artiklan a alakohdassa vahvistetun määrän rajoissa tapahtuva tuonti edellyttää tämän luvun säännösten mukaisesti myönnetyn tuontitodistuksen esittämistä.
   2.   Komission asetuksen (EY) N:o 1291/2000 (4) säännöksiä sovelletaan lukuun ottamatta sen 8 artiklan 4 ja 5 kohtaa, jollei tämän asetuksen säännöksistä muuta johdu.
   4 artikla
   Tuontihakemusten jättäminen
   1.   Tuontitodistushakemuksia voivat jättää yhteisöön asettautuneet taloudelliset toimijat, jotka ovat vuonna 2006 tosiasiallisesti tuoneet yhteisöön AKT-maista peräisin olevia banaaneja asetuksen (EY) N:o 219/2006 II luvun mukaisesti myönnettyjen todistusten perusteella.
   2.   Kunkin toimijan hakemat määrät voivat olla enintään 110 prosenttia toimijalle asetuksen (EY) N:o 219/2006 II luvun mukaisesti myönnettyjen todistusten perusteella tuodusta määrästä.
   3.   Toimijan on jätettävä tuontitodistushakemuksensa 8 ja 9 päivänä tammikuuta 2007 sen jäsenvaltion toimivaltaiselle viranomaiselle, joka oli vuonna 2006 myöntänyt toimijalle tuontitodistukset 2 kohdassa tarkoitetuille määrille.
   Luettelo kunkin jäsenvaltion toimivaltaisista viranomaisista on liitteessä. Komissio muuttaa luetteloa asianomaisten jäsenvaltioiden pyynnöstä.
   4.   Todistushakemuksiin on liitettävä jäljennös AKT-maista peräisin olevien banaanien tuontiin vuonna 2006 käytetyistä todistuksista, joissa mainitut määrät on luettu kiintiöön, ja näissä todistuksissa mainittujen määrien AKT-alkuperän osoittavista asiakirjoista sekä todiste komission asetuksen (ETY) N:o 2220/85 (5) III osaston mukaisen vakuuden asettamisesta. Vakuuden määrä on 150 euroa tonnilta.
   5.   Todistushakemuksia, joita ei jätetä tämän artiklan säännösten mukaisesti, ei hyväksytä.
   6.   Todistushakemusten ja todistusten 20 kohdassa on oltava maininta ”Asetuksen (EY) N:o 1789/2006 II luvun mukainen todistus”.
   5 artikla
   Todistusten myöntäminen
   1.   Jäsenvaltioiden on ilmoitettava komissiolle viimeistään 15 päivänä tammikuuta 2007 kokonaismäärä, jolle hyväksymiskelpoisia hakemuksia on jätetty.
   2.   Jos haetut määrät ylittävät 2 artiklan a alakohdassa tarkoitetun määrän, komissio vahvistaa viimeistään 18 päivänä tammikuuta 2007 myöntämiskertoimen, jota sovelletaan kaikkiin hakemuksiin.
   3.   Toimivaltaiset viranomaiset myöntävät tuontitodistukset 22 päivästä tammikuuta 2007 alkaen soveltaen tarvittaessa 2 kohdassa tarkoitettua myöntämiskerrointa.
   4.   Kun myöntämiskerrointa sovellettaessa todistus myönnetään haettua määrää pienemmälle määrälle, 4 artiklan 4 kohdassa tarkoitettu vakuus on vapautettava viipymättä myöntämättä jääneen määrän osalta.
   6 artikla
   Todistusten voimassaoloaika ja jäsenvaltioiden ilmoitukset
   1.   Edellä olevan 5 artiklan 3 kohdan mukaisesti myönnetyt tuontitodistukset ovat 31 päivään joulukuuta 2007.
   2.   Jäsenvaltioiden on ilmoitettava helmikuusta 2007 alkaen tammikuuhun 2008 saakka komissiolle viimeistään kunkin kuukauden 15 päivänä määrät, jotka on edellisen kuukauden aikana luovutettu vapaaseen liikkeeseen 5 artiklan 3 kohdan mukaisesti myönnettyjen todistusten perusteella.
   Ensimmäisessä alakohdassa tarkoitetut tiedot on lähetettävä komission ilmoittaman sähköisen järjestelmän avulla.
   3.   Jäsenvaltioiden on toimitettava komissiolle viimeistään 26 päivänä tammikuuta 2007 luettelo tämän asetuksen nojalla toimivista toimijoista.
   Komissio voi antaa nämä luettelot tiedoksi muille jäsenvaltioille.
   7 artikla
   Vapaaseen liikkeeseen luovuttamista koskevat muodollisuudet
   1.   Tullitoimipaikkojen, joihin tuonti-ilmoitukset jätetään banaanien luovuttamiseksi vapaaseen liikkeeseen, on
   
               a)
            
            
               säilytettävä jäljennös kustakin tuontitodistuksesta tai tuontitodistusotteesta, jossa mainitut määrät on luettu kiintiön vapaaseen liikkeeseen luovuttamista koskevan ilmoituksen vastaanottamisen yhteydessä; ja
            
         
               b)
            
            
               toimitettava joka toisen viikon lopussa toinen jäljennös kustakin tuontitodistuksesta tai tuontitodistusotteesta, johon on merkitty toteutuneet määrät, tämän asetuksen liitteessä esitetyille jäsenvaltionsa viranomaisille.
            
         2.   Edellä 1 kohdan b alakohdassa tarkoitettujen viranomaisten on toimitettava joka toisen viikon lopussa jäljennös saamistaan todistuksista tai otteista jäsenvaltioiden toimivaltaisille viranomaisille, jotka ovat antaneet kyseiset asiakirjat.
   3.   Tullitoimipaikkojen, joihin asiakirjat on jätetty, on ilmoitettava välittömästi jäsenvaltionsa toimivaltaisille viranomaisille, jos epäillään todistuksen, otteen tai jätettyjen asiakirjojen merkintöjen ja allekirjoitusten aitoutta taikka niiden toimijoiden henkilöllisyyttä, jotka suorittavat vapaaseen liikkeeseen luovuttamista koskevat muodollisuudet tai joiden lukuun ne suoritetaan, tai jos epäillään tapahtuneen väärinkäytöksiä. Kyseisten toimivaltaisten viranomaisten on toimitettava nämä tiedot välittömästi asiakirjat myöntäneille jäsenvaltioiden toimivaltaisille viranomaisille ja komissiolle perusteellista tarkastusta varten.
   4.   Liitteessä mainittujen jäsenvaltioiden toimivaltaisten viranomaisten on 1, 2 ja 3 kohdan mukaisesti saamiensa tietojen perusteella tehtävä tarvittavat lisätarkastukset tariffikiintiöjärjestelmän moitteettoman soveltamisen varmistamiseksi ja erityisesti tässä järjestelmässä tuotujen määrien valvomiseksi ennen kaikkea vertaamalla tarkasti myönnettyjä todistuksia ja otteita käytettyihin todistuksiin ja otteisiin. Niiden on tätä varten varmennettava käytettyjen asiakirjojen aitous ja vaatimustenmukaisuus sekä se, miten toimijat niitä käyttävät.
   III   LUKU
   2 ARTIKLAN B ALAKOHDASSA SÄÄDETTYJEN MÄÄRIEN TUONTI
   8 artikla
   Hallinnointi
   1.   Edellä 2 artiklan b alakohdassa säädetty määrä jaetaan kuuteen 104 692 tonnin suuruiseen erään seuraavasti:
   
               Järjestysnumero
            
            
               Kiintiökausi
            
         
               09.1634
            
            
               1. tammikuuta–28. helmikuuta
            
         
               09.1638
            
            
               1. maaliskuuta–30. huhtikuuta
            
         
               09.1639
            
            
               1. toukokuuta–30. kesäkuuta
            
         
               09.1640
            
            
               1. heinäkuuta–31. elokuuta
            
         
               09.1642
            
            
               1. syyskuuta–31. lokakuuta
            
         
               09.1644
            
            
               1. marraskuuta–31. joulukuuta
            
         2.   Edellä 1 kohdassa tarkoitettuja eriä hallinnoidaan asetuksen (ETY) N:o 2454/93 308 a, 308 b ja 308 c artiklan mukaisesti.
   IV   LUKU
   LOPPUSÄÄNNÖKSET
   9 artikla
   Voimaantulo
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 316, 2.12.2005, s. 1.
   
      (2)  EUVL L 38, 9.2.2006, s. 22. Asetus sellaisena kuin se on viimeksi muutettuna asetuksella (EY) N:o 1261/2006 (EUVL L 230, 24.8.2006, s. 3).
   
      (3)  EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 402/2006 (EUVL L 70, 9.3.2006, s. 35).
   
      (4)  EYVL L 152, 24.6.2000, s. 1. Asetus sellaisena kuin se on viimeksi muutettuna asetuksella (EY) N:o 1282/2006 (EUVL L 234, 29.8.2006, s. 4).
   
      (5)  EYVL L 205, 3.8.1985, s. 5. Asetus sellaisena kuin se on viimeksi muutettuna asetuksella (EY) N:o 673/2004 (EUVL L 105, 14.4.2004, s. 17).
   
      LIITE
      Jäsenvaltioiden toimivaltaiset viranomaiset:
      
                   
               
               
                  
                     Belgia
                  
                  
                              Bureau d'intervention et de restitution belge/Belgisch Interventie- en Restitutiebureau
                           
                        
                              Rue de Trèves, 82/Trierstraat 82
                           
                        
                              B-1040 Bruxelles/Brussel
                           
                        
            
                   
               
               
                  
                     Tšekki
                  
                  
                              Státní zemědělský intervenční fond
                           
                        
                              Ve Smečkách 33
                           
                        
                              CZ-110 00 Praha 1
                           
                        
            
                   
               
               
                  
                     Tanska
                  
                  
                              Ministeriet for Fødevarer, Landbrug og Fiskeri
                           
                        
                              Direktoratet for Fødevareerhverv; Eksportstøttekontoret
                           
                        
                              Nyropsgade 30
                           
                        
                              DK-1780 København V
                           
                        
            
                   
               
               
                  
                     Saksa
                  
                  
                              Bundesanstalt für Landwirtschaft und Ernährung
                           
                        
                              Referat 322
                           
                        
                              Deichmanns Aue 29
                           
                        
                              D-53179 Bonn
                           
                        
            
                   
               
               
                  
                     Viro
                  
                  
                              Põllumajanduse Registrite ja Informatsiooni Amet
                           
                        
                              Toetuste osakond, kaubandustoetuste büroo
                           
                        
                              Narva mnt 3
                           
                        
                              EE-51009 Tartu
                           
                        
            
                   
               
               
                  
                     Kreikka
                  
                  
                              OKEPEKE (ex-GEDIDAGEP)
                           
                        
                              Directorate Fruits and Vegetables, Wine and Industrial Products
                           
                        
                              241, Acharnon Street
                           
                        
                              GR-10446 Athens
                           
                        
                              ΟΠΕΚΕΠΕ
                           
                        
                              Δ/νση οπωροκηπευτικών, αμπελοοινικών και βιομηχανικών προϊόντων
                           
                        
                              Αχαρνών 2
                           
                        
                              Τ.Κ. 10446, Αθήνα
                           
                        
            
                   
               
               
                  
                     Espanja
                  
                  
                              Ministerio de Industria, Turismo y Comercio
                           
                        
                              Secretaría General de Comercio Exterior
                           
                        
                              Paseo de la Castellana, 162
                           
                        
                              E-28046 Madrid
                           
                        
            
                   
               
               
                  
                     Ranska
                  
                  
                              Office de développement de l'économie agricole des départements d'outre-mer (Odeadom)
                           
                        
                              46-48, rue de Lagny
                           
                        
                              F-93104 Montreuil Cedex
                           
                        
            
                   
               
               
                  
                     Irlanti
                  
                  
                              Department of Agriculture & Food
                           
                        
                              Crops Policy & State Bodies Division
                           
                        
                              Agriculture House (3W)
                           
                        
                              Kildare Street
                           
                        
                              Dublin 2
                           
                        
                              Ireland
                           
                        
            
                   
               
               
                  
                     Italia
                  
                  
                              Ministero del Commercio internazionale
                           
                        
                              Direzione generale per la Politica commerciale — Div. II
                           
                        
                              Viale Boston, 25
                           
                        
                              I-00144 Roma
                           
                        
            
                   
               
               
                  
                     Kypros
                  
                  
                              Υπουργείο Εμπορίου, Βιομηχανίας και Τουρισμού
                           
                        
                              Μονάδα Αδειών Εισαγωγών — Εξαγωγών
                           
                        
                              CY 1421 Κύπρος
                           
                        
                              Ministry of Commerce, Industry and Tourism
                           
                        
                              Import & Export Licensing Unit
                           
                        
                              CY 1421 Cyprus
                           
                        
            
                   
               
               
                  
                     Latvia
                  
                  
                              Zemkopības ministrijas
                           
                        
                              Lauku atbalsta dienests
                           
                        
                              Tirdzniecības mehānismu departaments
                           
                        
                              Licenču daļa
                           
                        
                              Republikas laukums 2
                           
                        
                              LV-1981 Rīga
                           
                        
            
                   
               
               
                  
                     Liettua
                  
                  
                              Nacionalinė mokėjimo agentūra
                           
                        
                              Užsienio prekybos departamentas
                           
                        
                              Blindžių g. 17
                           
                        
                              LT-08111 Vilnius
                           
                        
            
                   
               
               
                  
                     Luxemburg
                  
                  
                              Direction des douanes et accises
                           
                        
                              Division ”douane/valeur”
                           
                        
                              26, place de la Gare
                           
                        
                              L-1616 Luxembourg
                           
                        
            
                   
               
               
                  
                     Unkari
                  
                  
                              Magyar Kereskedelmi Engedélyezési Hivatal
                           
                        
                              Margit krt. 85
                           
                        
                              HU-1024 Budapest
                           
                        
            
                   
               
               
                  
                     Malta
                  
                  
                              Ministeru ghall-Affarijiet Rurali u l-Ambjent
                           
                        
                              Divizjoni tas-Servizzi Agrikoli u Zvilupp Rurali
                           
                        
                              Agenzija tal-Pagamenti
                           
                        
                              Trade Mechanisims
                           
                        
                              Centru Nazzjonali tas Servizzi Agrikoli u Zvilupp Rurali Ghammieri
                           
                        
                              Marsa CMR 02 Malta
                           
                        
            
                   
               
               
                  
                     Alankomaat
                  
                  
                              Produktschap Tuinbouw
                           
                        
                              Louis Pasteurlaan 6
                           
                        
                              Postbus 280
                           
                        
                              2700 AG Zoetermeer
                           
                        
                              Nederland
                           
                        
            
                   
               
               
                  
                     Itävalta
                  
                  
                              Agrarmarkt Austria
                           
                        
                              Dresdner Straße 70
                           
                        
                              A-1200 Wien
                           
                        
            
                   
               
               
                  
                     Puola
                  
                  
                              Agencja Rynku Rolnego
                           
                        
                              Biuro Administrowania Obrotem Towarowym z Zagranicą
                           
                        
                              ul. Nowy Świat 6/12
                           
                        
                              00-400 Warszawa
                           
                        
                              Polska
                           
                        
            
                   
               
               
                  
                     Portugali
                  
                  
                              Ministério das Finanças e da Administração Pública
                           
                        
                              Direcção-Geral das Alfândegas e dos Impostos Especiais sobre o Consumo
                           
                        
                              Direcção de Serviços de Licenciamento
                           
                        
                              Rua Terreiro do Trigo — Edifício da Alfândega
                           
                        
                              P-1149-060 Lisboa
                           
                        
            
                   
               
               
                  
                     Slovenia
                  
                  
                              Agencija RS za kmetijske trge in razvoj podeželja
                           
                        
                              Oddelek za zunanjo trgovino
                           
                        
                              Dunajska cesta 160
                           
                        
                              SI-1000 Ljubljana
                           
                        
            
                   
               
               
                  
                     Slovakia
                  
                  
                              Pôdohospodárska platobná agentúra
                           
                        
                              Dobrovičova 12
                           
                        
                              815 26 Bratislava
                           
                        
                              Slovenská republika
                           
                        
            
                   
               
               
                  
                     Suomi
                  
                  
                              Maa- ja Metsätalousministeriö
                           
                        
                              PL 30
                           
                        
                              FIN-00023 Valtioneuvosto, Helsinki
                           
                        
            
                   
               
               
                  
                     Ruotsi
                  
                  
                              Jordbruksverket
                           
                        
                              Interventionsenheten
                           
                        
                              S-551 82 Jönköping
                           
                        
            
                   
               
               
                  
                     Yhdistynyt kuningaskunta
                  
                  
                              Rural Payment Agency
                           
                        
                              External Trade Division
                           
                        
                              Lancaster House
                           
                        
                              Hampshire Court
                           
                        
                              Newcastle Upon Tyne
                           
                        
                              NE4 7YH
                           
                        
                              United Kingdom
                           
                        
            
                   
               
               
                  
                     Bulgaria
                  
                  
                              Министерство на земеделието и горите
                           
                        
                              Дирекция „Маркетинг и регулаторни режими“
                           
                        
                              Бул. „Христо Ботев“, 55
                           
                        
                              София, 1040
                           
                        
                              България
                           
                        
                              Ministry of Agriculture and Forestry
                           
                        
                              Marketing and Regulatory Regimes Directorate
                           
                        
                              55, Hristo Botev blvd.
                           
                        
                              Sofia, 1040
                           
                        
            
                   
               
               
                  
                     Romania
                  
                  
                              Agentia de Plati si Interventie pentru Agricultura
                           
                        
                              Directia de Masuri de Piata – Comert Exterior
                           
                        
                              B-dul Carol l nr. 17, sector 2
                           
                        
                              Bucuresti
                           
                        
                              Romania